An Innocent Man

An Innocent Man er det niande studioalbumet av den amerikanske songar-låtskrivaren Billy Joel, gjeve ut 8. august 1983. Albumet er ei hyllest til den amerikanske popmusikken Joel lytta til i tenåra, seint i 1950- og tidleg i 1960-åra, hovudsakleg doo-wop og soul. Fotografiet på plateomslaget vart teken på trappa føre 142 Mercer Street, like nord for krysset mellom Mercer og Prince Street i SoHo i New York City.

Lister 
Albumet inneheld tre singlar som nådde topp 10 på Billboard-lista: «Tell Her About It», som nådde toppen av lista, «Uptown Girl», som nådde tredjeplassen og «An Innocent Man», som nådde tiandeplassen. Fire andre singlar vart gjevne ut frå albumet: «The Longest Time» (14.), «Leave a Tender Moment Alone» (27.), «Keeping the Faith» (18.) og «This Night» (amerikansk B-side for «Leave a Tender Moment Alone»). «Tell Her About It» og «Uptown Girl» fekk internasjonal suksess  — «Uptown Girl» nådde toppen av singellista i Storbritannia, Australia og New Zealand. An Innocent Man låg på den amerikanske albumlista i 111 veker, og vart det Joel-albumet som låg lengst inne på lista, etter The Stranger. I over eitt år låg albumet òg på listene i Storbritannia, Japan og Australia.

Prisar
Som dei tre førre albuma hans, vart JOel nominert til Grammyprisen for årets album, men tapte for Michael Jackson sitt Thriller. Joel var òg nominert for beste popsong med «Uptown Girl», men Jackson vann den kategorien òg.

Bakgrunn
I eit intervju om innspelinga av albumet snakka Joel om at han var nyskilt frå den første kona, Elizabeth Weber, då han spelte inn dette albumet, og singel for første gong sidan han var blitt rockestjerne. Han hadde derfor høve til å gå på date med supermodellar som Elle Macpherson og Christie Brinkley, og på grunn av dette følte han seg igjen som ein tenåring. Han starta derfor å skrive desse songane i popstilen han hugsa frå tenåra sine. 

Joel forklarte «Når du skal skrive [songar for eit nytt album], skriv du det du føler. Og eg kjempa ikkje i mot. Songane kom så raskt og lett, og eg hadde det så moro å skrive dei. Eg levde på ein måte opp att ungdomen min... eg trur eg hadde skrive alle songane for albumet i løpet av ein seks vekers periode.» Joel sa òg at han vart positivt overraska over at retrosongar som «The Longest Time» kunne bli ein hit i 1980-åra.

Innhald
Billy Joel, utanom refrenget på «This Night», som er tilskriven L. v. Beethoven.

Innhaldet på vinylplata er litt forskjellig frå kassett- og den originale CD-utgåva, der «The Longest Time» og «Uptown Girl» har byta plass.

LP-versjonen

Medverkande
Billy Joel - piano (SF-10), Fender Rhodes, Hammond B3 organ, vokal, korvokal
Liberty DeVitto - trommer
Doug Stegmeyer - bass
David Brown - elektrisk gitar, akustisk gitar, sologitar
Russell Javors - elektrisk gitar, akustisk gitar, rytmegitar
Mark Rivera - altsaksofon, tenorsaksofon, perkusjon
Ralph MacDonald - perkusjon on «Leave a Tender Moment Alone» og «Careless Talk»
Leon Pendarvis - Hammond B3 organ på «Easy Money»
Richard Tee - akustisk piano på «Tell Her About It»
Eric Gale - elektrisk gitar på «Easy Money»
«String Fever» - strykarar
Ronnie Cuber - barytonsaksofon på «Easy Money», «Careless Talk», «Tell Her About It» og «Keeping the Faith»
Jon Faddis - trompet på «Easy Money»
David Sanborn - altsaksofon på «Easy Money»
Joe Shepley - trompet på «Easy Money», «Careless Talk», «Tell Her About It» og «Keeping the Faith»
Michael Brecker - tenor saksofon på «Careless Talk», «Tell Her About It» og «Keeping the Faith»
John Gatchell - trompet på «Careless Talk», «Tell Her About It» og «Keeping the Faith»
Tom Bahler - korvokal
Rory Dodd - korvokal
Frank Floyd - korvokal
Lani Groves - korvokal
Ullanda McCullough - korvokal
Ron Taylor - korvokal
Terry Textor - korvokal
Eric Troyer - korvokal
Mike Alexander - korvokal

Soloar
«Toots» Thielemans - munnspel på «Leave a Tender Moment Alone»
Mark Rivera - altsaksofon på «Keeping the Faith», «This Night» og «Christie Lee»

Produksjon
Produsent: Phil Ramone
Lydteknikarar: Jim Boyer, Bradshaw Leigh
Assisterande lydteknikarar: Mike Allaire, Scott James
Produksjonskoordinator: Laura Loncteaux
Mastering: Ted Jensen
Horn- og strykearrangement: David Matthews
Korvokalarrangement: Tom Bahler
Musikalsk rådgjevar: Billy Zampino
Fotografi: Gilles Larrain
Plateomslag: Christopher Austopchuk, Mark Larson

Innspelt ved Chelsea Sound og A & R Recording, Inc., New York, NY
Miksa ved A & R Recording, Inc., New York, NY
Mastra ved Sterling Sound, New York, NY

Lister

Kjelder
Denne artikkelen bygger på «An Innocent Man» frå ,  den 30. august 2014. 
 oppgav desse kjeldene:

Billy Joel-album
Musikkalbum frå 1983
Album produserte av Phil Ramone
Columbia Records-album
Konseptalbum
Engelskspråklege album
Mobile Fidelity Sound Lab-album
Nummer-ein-album i New Zealand